اړي وندونه ( Affix):
تاړي هغه نا خپلواک يا تړلي او مقيد مورفيمونه دي، چې د ازادو مورفيمونو سره د يو ځايوالي او يوځايوالي په صورت کې مانا او مفهوم څرګندېږي. تاړي يا وندونه په دوه ډوله دي: ۱ مختاړی ۲ وروستاړی ۱ مختاړی : هغه تاړي دي، چې هميشه د کلمو يا خپلواکو مورفيمونو د مخه يوځای راځي او د هغوی مانا تغير ورکوي، لکه: بې ازاره، بې درده، بې درمانه، نا اهله، نا سازه، نا کاره، ناپوهه او داسې نور.... ۲ وروستاړي : هغه مورفيمونه دي، چې د کلمو له پای سره نښلي او نوې مانا او مشتق جوړوي. په پښتو ژبه کې په دوه ډوله دي: ۱ صرفي وروستاړي ۲ کلمه جوړونکي وروستاړي ۱ صرفي وروستاړي لکه: ام، ې، ي...، ځم، ځې، ځي.. ۲ کلمه جوړونکي وروستاړي لکه وال، زي، ګی.. پکتياوال، دولت زی، کورګی.. کلمه جوړونکي وروستاړي په پښتو ژبه کې ډېر دي، خو دلته به يې ډولونه او بېلګې واويو: ۱ نسبت وروستاړي: چې يو نوم، قوم، ځای، وخت، جنس او نورو ته نسبت ورکوي، لکه: وال، خېل، زی،نی، ييز. ۱ وال کليوال مينوال. ۲ خېل زاخېل، مندوخېل. ۳زی احمدزی، دولت زی. ۲ صغيري وروستاړي: ګوټی، ټی،اک، ګی. لکه: کتاب ګوټی، کوچنوټی، تورک، زويک، غټګی،تورګی.. ۳ مکان وروستاړي: چې له نښلېدو يې د يو عمل اجرا کېدو ځای په لاس راځي، لکه: ۱ ځیلوست لوست ځی. ۲ پوهنه ځی پوهنځی. ۳ وسله تونوسله تون. ۴ درمل تون درملتون. ۵ اور غالی اور غالی. ۶ لوب غالی لوبغالی. ليکوال: عابد الله حافظ د ژبژغورنې غورځنګ